Sivilbeskyttelsesloven

Sivilbeskyttelsesloven (fullt navn: lov om kommunal beredskapsplikt, sivile beskyttelsestiltak og Sivilforsvaret) er en norsk lov som har til formål å beskytte liv, helse, miljø, materielle verdier og kritisk infrastruktur ved bruk av ikke-militær makt når Norge er i krig, når krig truer, når Norges selvstendighet eller sikkerhet er i fare, og ved uønskede hendelser i fredstid.

Loven gir bestemmelser om Sivilforsvaret og tjenesteplikt i Sivilforsvaret, allmennhetens bistandsplikt i akuttsituasjoner, kommunal beredskapsplikt, rekvisisjon av eiendom og rettigheter, sivile beskyttelsestiltak og beskyttelse av kritisk infrastruktur.

Sivilbeskyttelsesloven ble sanksjonert i statsråd 25. juni 2010 og trådte i kraft 1. januar 2011. Den erstattet sivilforsvarsloven av 1953.

Referanser

Litteratur 
 Erik Furevik Sivilbeskyttelsesloven - en praktisk og juridisk veileder 2012 ISBN 9788215018737

Eksterne lenker
 Lovdata

Norske lover
Sivilforsvaret
Lover av 2010
Krisehåndtering